PREDLOG

EVA 2019-2611-0041

**ZAKON O SPREMEMBAH ZAKONA O USKLAJEVANJU TRANSFERJEV POSAMEZNIKOM IN GOSPODINJSTVOM V REPUBLIKI SLOVENIJI**

|  |
| --- |
|  |
| I. UVOD |
| 1. OCENA STANJA IN RAZLOGI ZA SPREJEM PREDLOGA ZAKONA |
| Do sprejetja Zakona o usklajevanju transferjev posameznikom in gospodinjstvom (Uradni list RS, št. [114/06](http://www.uradni-list.si/1/objava.jsp?sop=2006-01-4833), [59/07](http://www.uradni-list.si/1/objava.jsp?sop=2007-01-3157) – ZŠtip, [10/08](http://www.uradni-list.si/1/objava.jsp?sop=2008-01-0305) – ZVarDod, [71/08](http://www.uradni-list.si/1/objava.jsp?sop=2008-01-3102), [98/09](http://www.uradni-list.si/1/objava.jsp?sop=2009-01-4285) – ZIUZGK, [62/10](http://www.uradni-list.si/1/objava.jsp?sop=2010-01-3387) – ZUPJS, [85/10](http://www.uradni-list.si/1/objava.jsp?sop=2010-01-4555), [94/10](http://www.uradni-list.si/1/objava.jsp?sop=2010-01-4935) – ZIU, [110/11](http://www.uradni-list.si/1/objava.jsp?sop=2011-01-4999) – ZDIU12, [40/12](http://www.uradni-list.si/1/objava.jsp?sop=2012-01-1700) – ZUJF in [96/12](http://www.uradni-list.si/1/objava.jsp?sop=2012-01-3693) – ZPIZ-2) v RS je bilo uveljavljenih veliko različnih načinov valorizacije transferjev (usklajevanje s povprečnimi plačami za ene kategorije, za druge usklajevanje z izhodiščnimi plačami, za tretje usklajevanje z najnižjimi plačami, za četrte usklajevanje z najnižjo pokojninsko osnovo, za peto kategorijo transferjev pa bi tudi po ukinitvi zakona ostalo usklajevanje z letno rastjo življenjskih stroškov). Prišlo je tudi do usklajevanj v različnih časovnih obdobjih. Pri tistih kategorijah, ki so se usklajevale tako kot pokojnine, se je valorizacija izvedla dvakrat letno (v februarju in novembru), skupaj s poračuni za nazaj od začetka leta. Pri transferjih, usklajevanih z izhodiščnimi plačami za negospodarstvo, je bila valorizacija opravljena v avgustu. Pri bolniških nadomestilih je usklajevanje vsak mesec s povprečnimi plačami. Osnovni referenčni vrednosti prejšnjega sistema, na podlagi katerega so se valorizirali denarni prejemki, sta bili indeks rasti cen življenjskih potrebščin in rast različnih kategorij plač.  Veljavni Zakon o usklajevanju transferjev posameznikom in gospodinjstvom v RS (v nadaljevanju: ZUTPG) zajema 34 socialnih transferjev, ki so zajeti v štiri sklope in se usklajujejo po ZUTPG.  Navedeni predlog sprememb zakona določa, da se transferji posameznikom in gospodinjstvom iz uskladijo enkrat letno, in sicer 1. marca z rastjo cen življenjskih potrebščin v preteklem letu po podatkih Statističnega urada Republike Slovenije. |
| 2. CILJI, NAČELA IN POGLAVITNE REŠITVE PREDLOGA ZAKONA |
| 2.1 Cilji  Vlada je ob sprejemanju ZUTPG poudarila, da je osnovni cilj zakona uzakoniti rešitve, ki bodo omogočile usklajevanje transferjev posameznikom in gospodinjstvom, ki se izplačujejo iz državnega ali občinskega proračuna, blagajne Zavoda za pokojninsko in invalidsko zavarovanje Slovenije ali Zavoda za zdravstveno zavarovanje Slovenije, na bolj enoten in pregleden način. |
|  |
| 2.2 Načela  Načelo predloga zakona je pravna ureditev usklajevanja transferjev, in sicer na enoten način enkrat letno. |
|  |
| 2.3 Poglavitne rešitve |
| Predlog zakona določa enotno usklajevanje transferjev v marcu in nekatere redakcijske popravke, ki so posledica spremembe predpisov v zadnjih letih. |
| 1. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA   Sprejem predlaganega zakona bo pomenil 6,02 mio. evrov manj odhodkov za državni proračun na letni ravni v letu 2019 in 5,61 mio. evrov v letu 2020. Na področju starševskih nadomestil in družinskih prejemkov bo na letni ravni manj odhodkov državnega proračuna za 4,19 mio. evrov v letu 2019, in sicer 0,29 mio. evrov manj na PP 3560, 1,67 mio. evrov na PP 3556, 2,23 mio. evrov manj na PP 4115. V letu 2020 bo na področju družinskih prejemkov na letni ravni manj odhodkov državnega proračuna za 3,2 mio. evrov, in sicer 0,55 mio. evrov manj na PP 3560 in 2,65 mio. evrov na PP 3556. Na področju denarnega nadomestila za brezposelnost bo 1 mio. evrov manj na PP 1826 v letu 2019 in 1,35 mio. evrov v letu 2020. Za subvencijo študentske prehrane na PP 5629 bo v letu 2019 0,075 mio. evrov manj izplačil in 0,081 evrov manj v letu 2020. Za državne in Zoisove štipendije bo na PP 7054 v letu 2019 0,5 mio. evrov manj porabe in 0,9 mio. v letu 2020. Na področju vojnih invalidov, vojnih veteranov in žrtev vojnega nasilja bo v letu 2019 za 0,26 mio. evrov manj porabe na PP 6383, v letu 2020 pa 0,083 mio. evrov. |
| Predlagana ureditev ne prinaša finančnih posledic za druga javno finančna sredstva. |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Za izvajanje zakona ni treba zagotoviti dodatnih denarnih sredstev v že sprejetem proračunu. |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE |
| Na ravni Evropske unije ni obvezujočih predpisov, ki bi državam članicam nalagali zahteve po določeni ureditvi na področju usklajevanja transferjev.  **Prikaz pravne ureditve v najmanj treh pravnih sistemih držav članic EU**  Ta zakon ni predmet prilagajanja slovenske ureditve pravu Evropske unije. Na ravni Evropske unije ni predpisov, ki bi nalagali državam članicam enotno urejanje usklajevanja socialnih transferjev. Sistem socialne varnosti je prepuščen urejanju posameznih držav članic Evropske unije na državni ravni.  **Velika Britanija**  Uskladitev družinskih dajatev se opravi enkrat letno, skladno s spremembami cen. Denarna socialna pomočse načeloma usklajuje enkrat letno, skladno z rastjo cen življenjskih potrebščin. Denarno nadomestilo brezposelnim se usklajuje enkrat letno. Vse pravice, pridobljene iz pokojninskega in invalidskega zavarovanja, zakonsko valorizirajo enkrat letno, in sicer najmanj v višini povprečnih letnih sprememb cen v državi.  **Švedska**  Določen je minimum za posamezno vrsto družinske dajatve. Letno višino posameznih družinskih dajatev določita vlada in parlament ter se izplačujejo na ravni države, medtem ko za posamezne vrste družinskih dajatev sredstva zagotavlja lokalna skupnost. Denarna socialna pomoč –nekatere postavke letno določata vlada in parlament, druge pa določijo različno po občinah. Denarno nadomestilo brezposelnimje odvisno od usklajevanja, o katerem odloča parlament. Starostne pokojnine valorizirajo skladno s povprečno rastjo plač. Prav tako je pomembno omeniti, da je indeksacija starostnih pokojnin višja v začetnem obdobju, kar pomeni, da ob upokojitvi posameznik prejme 1,6-% povišanje, pri vsakem naslednjem usklajevanju s plačami pa je povprečno povišanje plač zmanjšano za 1,6 % točk. Invalidsko pokojnino, invalidnino in zajamčeno pokojnino letno usklajujejo s povprečno rastjo cen.  **Finska**  Uskladitev družinskih dajatev opravijo enkrat letno, skladno s spremembo indeksa državnih pokojnin. Denarno socialno pomočusklajujejo enkrat letno, skladno z indeksom socialnih pokojnin. Usklajevanje opravijo v odvisnosti od vrste pokojnin obveznega pokojninskega zavarovanja. Pri osnovni državni pokojnini usklajevanje temelji na povprečnih letnih spremembah cen v državi. Starostne pokojnine usklajujejo v začetku januarja vsakega koledarskega leta, in sicer v skladu s pokojninskim indeksom prihodkov. Pri tem v višini 80 % upoštevajo spremembe višine plač, preostalih 20 % pa se nanaša na povprečno letno spreminjanje cen. |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic  a) v postopkih oziroma poslovanju javne uprave ali pravosodnih organov: |
| S predlagano spremembo zakona se zagotavlja pregleden in enoten način usklajevanja transferjev posameznikom in gospodinjstvom.  **b) pri obveznostih strank do javne uprave ali pravosodnih organov:**  Predlog zakona ne prinaša nobenih sprememb, povezanih z obveznostmi strank pri uveljavljanju njihovih pravic. |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Predlog zakona nima posledic za okolje. |
| * 1. Presoja posledic za gospodarstvo, in sicer za: |
| Predlog zakona nima posledic za gospodarstvo. |
| * 1. Presoja posledic za socialno področje, in sicer za: |
| Predlog zakona izboljšuje način usklajevanja transferjev posameznikom in gospodinjstvom. |
| * 1. Presoja posledic za dokumente razvojnega načrtovanja, in sicer za: |
| Predlog zakona ne bo imel posledic za nacionalne dokumente razvojnega načrtovanja, za razvojne politike ali za razvojne dokumente Evropske unije in mednarodnih organizacij.   * 1. **Presoja posledic za druga področja**   Predlog zakona nima posledic za druga področja. |
| 6.7 Izvajanje sprejetega predpisa: |
| Ta zakon začne vejati 1. julija 2019. |
| * 1. Druge pomembne okoliščine v zvezi z vprašanji, ki jih ureja predlog zakona   Poleg navedb v obrazložitvah ni drugih pomembnih okoliščin.  7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:  Pri pripravi predloga zakona javnost ni sodelovala, ker zaradi nujnosti obravnave predloga zakona sodelovanja z javnostjo ni bilo mogoče izvesti.  **8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:**  Pri pripravi predloga zakona ni sodeloval zunanji strokovnjak oziroma pravna oseba.  9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES  – mag. Ksenija Klampfer, ministrica,  – Breda Božnik, državna sekretarka,  – Tilen Božič, državni sekretar,  – Špela Isop, sekretarka. |
|  |
| |  | | --- | | II. BESEDILO ČLENOV  **ZAKON O SPREMEMBAH ZAKONA O USKLAJEVANJU TRANSFERJEV POSAMEZNIKOM IN GOSPODINJSTVOM V REPUBLIKI SLOVENIJI**   1. člen   V Zakonu o usklajevanju transferjev posameznikom in gospodinjstvom v Republiki Sloveniji (Uradni list RS, št. [114/06](http://www.uradni-list.si/1/objava.jsp?sop=2006-01-4833), [59/07](http://www.uradni-list.si/1/objava.jsp?sop=2007-01-3157) – ZŠtip, [10/08](http://www.uradni-list.si/1/objava.jsp?sop=2008-01-0305) – ZVarDod, [71/08](http://www.uradni-list.si/1/objava.jsp?sop=2008-01-3102), [98/09](http://www.uradni-list.si/1/objava.jsp?sop=2009-01-4285) – ZIUZGK, [62/10](http://www.uradni-list.si/1/objava.jsp?sop=2010-01-3387) – ZUPJS, [85/10](http://www.uradni-list.si/1/objava.jsp?sop=2010-01-4555), [94/10](http://www.uradni-list.si/1/objava.jsp?sop=2010-01-4935) – ZIU, [110/11](http://www.uradni-list.si/1/objava.jsp?sop=2011-01-4999) – ZDIU12, [40/12](http://www.uradni-list.si/1/objava.jsp?sop=2012-01-1700) – ZUJF in [96/12](http://www.uradni-list.si/1/objava.jsp?sop=2012-01-3693) – ZPIZ-2) se 3. člen spremeni tako, da se glasi:  »3. člen  (1) Transferji posameznikom in gospodinjstvom iz drugega odstavka tega člena se uskladijo enkrat letno, in sicer 1. marca z rastjo cen življenjskih potrebščin v preteklem letu po podatkih Statističnega urada Republike Slovenije.  (2) Na način in v roku iz prejšnjega odstavka se usklajujejo naslednje vrste transferjev posameznikom in gospodinjstvom, ki se izplačujejo iz državnega proračuna:   1. otroški dodatek v skladu z zakonom, ki ureja uveljavljanje pravic iz javnih sredstev, 2. dodatek za nego otroka v skladu z zakonom, ki ureja starševsko varstvo in družinske prejemke, 3. delno plačilo za izgubljeni dohodek v skladu z zakonom, ki ureja starševsko varstvo in družinske prejemke, 4. dodatek za veliko družino v skladu z zakonom, ki ureja starševsko varstvo in družinske prejemke, 5. pomoč ob rojstvu otroka v skladu z zakonom, ki ureja starševsko varstvo in družinske prejemke, 6. starševski dodatek v skladu z zakonom, ki ureja starševsko varstvo in družinske prejemke, 7. materinsko, očetovsko in starševsko nadomestilo v skladu z zakonom, ki ureja starševsko varstvo in družinske prejemke, 8. nadomestilo v času odmora za dojenje v skladu z zakonom, ki ureja starševsko varstvo in družinske prejemke, 9. znesek najnižjega in najvišjega izplačila nadomestila v skladu z zakonom, ki ureja starševsko varstvo in družinske prejemke, 10. štipendije v skladu z zakonom, ki ureja štipendiranje razen štipendij Ad futura, 11. višina subvencije za obrok študentske prehrane, v skladu z zakonom, ki ureja subvencioniranje študentske prehrane, 12. rejnine v skladu z zakonom, ki ureja izvajanje rejniške dejavnosti, 13. denarno nadomestilo za primer brezposelnosti v skladu z zakonom, ki ureja trg dela, 14. invalidnina v skladu z zakonom, ki ureja pravice vojnih invalidov, 15. dodatek za posebno invalidnost v skladu z zakonom, ki ureja pravice vojnih invalidov, 16. dodatek za pomoč in postrežbo v skladu z zakonom, ki ureja pravice vojnih invalidov, 17. oskrbnina v skladu z zakonom, ki ureja pravice vojnih invalidov, 18. invalidski dodatek v skladu z zakonom, ki ureja pravice vojnih invalidov, 19. družinska invalidnina v skladu z zakonom, ki ureja pravice vojnih invalidov, 20. družinski dodatek v skladu z zakonom, ki ureja pravice vojnih invalidov, 21. renta v skladu z zakonom, ki ureja posebne pravice žrtev v vojni za Slovenijo 1991, 22. štipendija v skladu z zakonom, ki ureja posebne pravice žrtev v vojni za Slovenijo 1991, 23. dodatek za pomoč in postrežbo v skladu z zakonom, ki ureja pravice vojnih veteranov, 24. veteranski dodatek v skladu z zakonom, ki ureja pravice vojnih veteranov, 25. doživljenjska mesečna renta v skladu z zakonom, ki ureja pravice žrtev vojnega nasilja, 26. denarna renta v skladu z zakonom, ki ureja pravice žrtev vojnega nasilja.   (3) Na način in v roku iz prvega odstavka tega člena se usklajujejo naslednje vrste transferjev posameznikom in gospodinjstvom, ki se izplačujejo iz proračunov občin:   1. kadrovske štipendije, 2. delno plačilo za izgubljeni dohodek, ki se izplačuje družinskemu pomočniku v skladu z zakonom, ki ureja socialno varstvo.«. 3. člen   5. člen se spremeni tako, da se glasi:  »5. člen  (1) Na način in v roku iz prvega odstavka 3. člena tega zakona se usklajuje tudi osnovni znesek minimalnega dohodka v skladu z zakonom, ki ureja socialnovarstvene prejemke.  (2) S 1. januarjem se na način iz prvega odstavka 3. člena usklajuje odmerna osnova po predpisu, ki ureja varstvo vojnih invalidov, in osnova za odmero rente po predpisu, ki ureja varstvo žrtev v vojni za Slovenijo 1991.«.  PREHODNA IN KONČNA DOLOČBA   1. člen   Z dnem uveljavitve tega zakona se dodatek za pomoč in postrežbo po tretjem odstavku 25. in 125. členu Zakona o vojnih invalidih (Uradni list RS, št. 63/95, 2/97 – odl. US, 19/97, 21/97 – popr., 75/97, 11/06 – odl. US, 61/06 – ZDru-1, 114/06 – ZUTPG, 40/12 – ZUJF, 19/14 in 21/18 – ZNOrg) ter 13. členu Zakona o vojnih veteranih (Uradni list RS, št. 59/06 – uradno prečiščeno besedilo, 61/06 – ZDru-1, 101/06 – odl. US, 40/12 – ZUJF, 32/14 in 21/18 – ZNOrg), uskladi z višino dodatka za pomoč in postrežbo po Sklepu o uskladitvi in zneskih dodatka za pomoč in postrežbo od 1. januarja 2019 (Uradni list RS, št. 12/91).   1. člen   Ta zakon začne veljati 1. julija 2019. | |
| III. OBRAZLOŽITEV  1. člen  Predlog zakona uvaja usklajevanje, ki se opravi enkrat letno in ne več dvakrat letno. V členu se namesto na konkretne predpise sklicuje splošno na predpise, ki urejajo to pravico. Nekateri predpisi, na katere se je sklicevalo v veljavnem zakonu, več ne veljajo.  Veljavni Zakon o urejanju trga dela (Uradni list RS, št. [80/10](http://www.uradni-list.si/1/objava.jsp?sop=2010-01-4304), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785), [63/13](http://www.uradni-list.si/1/objava.jsp?sop=2013-01-2512), [100/13](http://www.uradni-list.si/1/objava.jsp?sop=2013-01-3600), [32/14](http://www.uradni-list.si/1/objava.jsp?sop=2014-01-1320) – ZPDZC-1, [47/15](http://www.uradni-list.si/1/objava.jsp?sop=2015-01-1930) – ZZSDT in [55/17](http://www.uradni-list.si/1/objava.jsp?sop=2017-01-2523), v nadaljevanju ZUTD) brezposelnim osebam in drugim iskalcem zaposlitve, ki se vključujejo v programe APZ, omogoča dodatek za aktivnost, prevoz in stroške izobraževanja, osebam, ki se vključujejo v storitve za trg dela (vseživljenjska karierna orientacija in posredovanje zaposlitve), pa dodatek za aktivnost ter nadomestilo potnih in poštnih stroškov. Ti dodatki oziroma nadomestila se v skladu z ZUTD po Zakonu o usklajevanju transferjev posameznikom in gospodinjstvom v Republiki Sloveniji (Uradni list RS, št. 114/06, 59/07 – ZŠtip (63/07 – popr.), 10/08 – ZVarDod, 71/08, 73/08, 98/09 – ZIUZGK; v nadaljevanju ZUTPG) ne usklajujejo (na podlagi šestega odstavka 62. člena ZUTD se po ZUTPG usklajuje zgolj denarno nadomestilo).   |  |  | | --- | --- | | |  | | --- | | Zakon o subvencioniranju študentske prehrane (Uradni list RS, št. [86/14](http://www.uradni-list.si/1/objava.jsp?sop=2014-01-3485) – uradno prečiščeno besedilo in [61/17](http://www.uradni-list.si/1/objava.jsp?sop=2017-01-2917) – ZUPŠ) določa, da se višina subvencije usklajuje na način in v roku, ki ga določa ZUTPG. | | | |  | | --- | | Zakon o štipendiranju (Uradni list RS, št. [56/13](http://www.uradni-list.si/1/objava.jsp?sop=2013-01-2139), [99/13](http://www.uradni-list.si/1/objava.jsp?sop=2013-01-3548) – ZUPJS-C, [8/16](http://www.uradni-list.si/1/objava.jsp?sop=2016-01-0282), [61/17](http://www.uradni-list.si/1/objava.jsp?sop=2017-01-2917) – ZUPŠ in [31/18](http://www.uradni-list.si/1/objava.jsp?sop=2018-01-1404)) določa, da se dodeljene štipendije, razen štipendij Ad futura, usklajujejo na način in v roku, ki velja za transferje, v skladu z ZUTPG. | |   Zakon o pokojninskem in invalidskem zavarovanju (ZPIZ-2; Uradni list RS, št. 96/2012) je določil prenehanje veljavnosti 3. točke drugega odstavka 3. člena in tretje alineje 5. člena ZUTPG in v svojem zakonu določil usklajevanje dodatkov za pomoč in postrežbo po ZUTPG. Zakon o vojnih invalidih in Zakon o vojnih veteranih vsebujeta določbe, po katerih se vojnemu invalidu oziroma vojnemu veteranu upravičenost do dodatka za pomoč in postrežbo zagotavlja ob pogojih in v višini po predpisih o pokojninskem in invalidskem zavarovanju. Zato so predlagane spremembe potrebne, da se pravica do dodatka za pomoč in postrežbo vsem tem upravičencem zagotavlja v enaki višini neodvisno od okoliščine, ali je dodatek za pomoč in postrežbo uveljavil vojni invalid ali vojni veteran oziroma upravičenec po predpisih o pokojninskem in invalidskem zavarovanju.  Na način in v roku po ZUTPG so se usklajevala tudi sredstva za varstvo duševno in telesno prizadetih – nadomestilo za invalidnost, dodatek za tujo nego in pomoč v skladu s 7., 8. in 9. členom Zakona o družbenem varstvu duševno in telesno prizadetih oseb (Uradni list SRS, št. 41/83). Ta zakon je nadomestil Zakon o socialnem vključevanju invalidov (Uradni list RS, št. 30/18), ki je določil, da ima invalid, ki je pridobil status invalida po tem zakonu, pravico do nadomestila za invalidnost za kritje osnovnih življenjskih stroškov, ki mu omogoča enakovredno življenje in prebivanje v skupnosti. Višina nadomestila je enaka seštevku denarne socialne pomoči in varstvenega dodatka za edino odraslo osebo v družini po zakonu, ki ureja socialnovarstvene prejemke. Invalid ima lahko tudi pravico do dodatka za pomoč in postrežbo, odmerjenega po zakonu, ki ureja pokojninsko in invalidsko zavarovanje.  Z Zakonom o socialnem vključevanju invalidov je torej izvzeto usklajevanje navedenih prejemkov invalida (ki jih je predtem urejal Zakon o družbenem varstvu duševno in telesno prizadetih oseb), zato jih spremenjeni člen več ne ureja.  2. člen  Z rastjo cen življenjskih potrebščin v preteklem letu po podatkih Statističnega urada Republike Slovenije ter s 1. marcem se usklajuje tudi osnovni znesek minimalnega dohodka v skladu s predpisom, ki ureja socialnovarstvene prejemke. Izjema se določi za odmerno osnovo po predpisu, ki ureja varstvo vojnih invalidov, in osnovo za odmero rente po predpisu, ki ureja varstvo žrtev v vojni za Slovenijo 1991, ki se uskladi s 1. januarjem tekočega leta. Zakon o vojnih invalidih pri odmeri mesečne višine pravic tako imenovanih vojnih upravičencev izhaja iz usklajene odmerne osnove iz januarja tekočega leta. Tudi osnova za odmero dodatkov po vojni zakonodaji temelji na tej odmerni osnovi iz januarja.  3. člen  Svet Zavoda za pokojninsko in invalidsko zavarovanje Slovenije je na podlagi četrtega odstavka 186. člena Zakona o pokojninskem in invalidskem zavarovanju (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17 in 65/17) in 66.a člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17, 13/18 – ZJF-H in 83/18) sprejel Sklep o uskladitvi in zneskih dodatka za pomoč in postrežbo od 1. januarja 2019 (Uradni list RS, št. 12/91), ki je določil, da se dodatek za pomoč in postrežbo s 1. januarjem uskladi za 2,7%. Zakon o vojnih invalidih in Zakon o vojnih veteranih vsebujeta določbe, po katerih se vojnemu invalidu oziroma vojnemu veteranu upravičenost do dodatka za pomoč in postrežbo zagotavlja ob pogojih in v višini po predpisih o pokojninskem in invalidskem zavarovanju. Zato se predlaga dopolnitev, da se pravica do dodatka za pomoč in postrežbo vsem tem upravičencem zagotavlja v enaki višini, neodvisno od okoliščine, ali je dodatek za pomoč in postrežbo uveljavil vojni invalid ali vojni veteran oziroma upravičenec po predpisih o pokojninskem in invalidskem zavarovanju. Ko gre za uveljavitev dodatka za pomoč in postrežbo ob pogojih po predpisih pokojninskega in invalidskega zavarovanja, se višina dodatka za pomoč in postrežbo ne sme razlikovati. |
| 4. člen  V tem členu je določeno, da zakon začne veljati 1. julija 2019. |
| IV. BESEDILO ČLENOV, KI SE SPREMINJAJO  3. člen  (1) Transferji posameznikom in gospodinjstvom iz drugega odstavka tega člena se uskladijo dvakrat letno, in sicer prvič v juliju mesecu z rastjo cen življenjskih potrebščin v obdobju januar–junij tekočega leta in drugič v januarju z rastjo cen življenjskih potrebščin v obdobju julij–december preteklega leta po podatkih Statističnega urada Republike Slovenije.  (2) Na način in v roku iz prejšnjega odstavka se usklajujejo naslednje vrste transferjev posameznikom in gospodinjstvom:   * 1. transferji, ki se izplačujejo iz državnega proračuna:   + otroški dodatek v skladu s 65. členom Zakona o starševskem varstvu in družinskih prejemkih (Uradni list RS, št. 110/06 – uradno prečiščeno besedilo),   + dodatek za nego otroka v skladu z 80. členom Zakona o starševskem varstvu in družinskih prejemkih,   + delno plačilo za izgubljeni dohodek v skladu s 84. členom Zakona o starševskem varstvu in družinskih prejemkih,   + dodatek za veliko družino v skladu s 76. členom Zakona o starševskem varstvu in družinskih prejemkih,   + pomoč ob rojstvu otroka v skladu s 63. členom Zakona o starševskem varstvu in družinskih prejemkih,   + starševski dodatek v skladu z 58. členom Zakona o starševskem varstvu in družinskih prejemkih,   + rejnine v skladu s 50., 51. in 53. členom Zakona o izvajanju rejniške dejavnosti (Uradni list RS, št. 110/02 in 56/06 – odločba US),   + denarna socialna pomoč v skladu z 19. členom Zakona o socialnem varstvu (Uradni list RS, št. 36/04 – uradno prečiščeno besedilo, 69/05 – odločba US, 21/06 – odločba US),   + denarno nadomestilo brezposelnim v skladu z 18. členom Zakona o zaposlovanju in zavarovanju za primer brezposelnosti (Uradni list RS, št. 107/06 – uradno prečiščeno besedilo),   + starševska nadomestila v skladu z 38., 39. in 40. členom Zakona o starševskem varstvu in družinskih prejemkih,   + sredstva za varstvo duševno in telesno prizadetih – nadomestilo za invalidnost, dodatek za tujo nego in pomoč v skladu s 7., 8. in 9. členom Zakona o družbenem varstvu duševno in telesno prizadetih oseb (Uradni list SRS, št. 41/83),   + invalidnina v skladu z 20. členom Zakona o vojnih invalidih (Uradni list RS, št. 63/95, 2/97 – odločba US, 19/97, 21/97 – popr., 75/97, 11/06 – odločba US in 61/06 –  ZDru-1),   + dodatek za posebno invalidnost v skladu z 21. členom Zakona o vojnih invalidih,   + dodatek za pomoč in postrežbo v skladu z 22. členom Zakona o vojnih invalidih,   + oskrbnina v skladu s 35. členom Zakona o vojnih invalidih,   + invalidski dodatek v skladu z 41. členom Zakona o vojnih invalidih,   + družinska invalidnina v skladu s 57. členom Zakona o vojnih invalidih,   + družinski dodatek v skladu s 67. členom Zakona o vojnih invalidih,   + dodatek za pomoč in postrežbo v skladu s 125. členom Zakona o vojnih invalidih,   + renta v skladu z 2. členom Zakona o posebnih pravicah žrtev v vojni za Slovenijo 1991 (Uradni list RS, št. 49/97),   + štipendija v skladu z 2. členom Zakona o posebnih pravicah žrtev v vojni za Slovenijo 1991, * veteranski dodatek v skladu z 8. členom Zakona o vojnih veteranih (Uradni list RS, št. 59/06 – uradno prečiščeno besedilo in 61/06 – ZDru-1), * dodatek za pomoč in postrežbo v skladu s 13. členom Zakona o vojnih veteranih, * doživljenjska mesečna renta v skladu s 16. členom Zakona o žrtvah vojnega nasilja (Uradni list RS, št. 18/03 – uradno prečiščeno besedilo, 54/04 – ZDoh-1, 68/05 – odločba US in 61/06 – ZDru-1), * denarna renta v skladu s 16.a členom Zakona o žrtvah vojnega nasilja, * **(**[**prenehala veljati**](http://www.uradni-list.si/1/objava.jsp?urlid=201062&stevilka=3387)**)**, * **(črtana)**, * nadomestila življenjskih stroškov za brezposelne osebe v skladu s 53.b členom Zakona o zaposlovanju in zavarovanju za primer brezposelnosti,   -  **(črtana)**.  2. transferji, ki se izplačujejo iz proračunov občin:  -  kadrovske štipendije,  -  delno plačilo za izgubljeni dohodek, ki se v skladu s predpisi o socialnem varstvu izplačuje družinskemu pomočniku v skladu z 18.i členom Zakona o socialnem varstvu.  **3.** [**(prenehala veljati)**](http://www.uradni-list.si/1/objava.jsp?urlid=201296&stevilka=3693)  5. člen  Na način in v roku iz prvega odstavka 3. člena tega zakona se usklajujejo tudi:   * osnovni znesek minimalnega dohodka iz 22. člena Zakona o socialnem varstvu, * oprostitve plačil socialno varstvenih storitev v primerih, ko se ne usklajujejo v skladu s 35. oziroma 36. členom Uredbe o merilih za določanje oprostitev pri plačilih socialno varstvenih storitev (Uradni list RS, št. 110/04 in 124/04), * [**(prenehala veljati),**](http://www.uradni-list.si/1/objava.jsp?urlid=201296&stevilka=3693) * **(**[**prenehala veljati**](http://www.uradni-list.si/1/objava.jsp?urlid=200810&stevilka=305)**)**, * odmerna osnova po 20. členu Zakona o vojnih invalidih, * -       osnova za odmero rente po 3. členu Zakona o posebnih pravicah žrtev v vojni za Slovenijo 1991. |
|  |
| V. PREDLOG, DA SE PREDLOG ZAKONA OBRAVNAVA PO NUJNEM POSTOPKU |
| Predlagamo obravnavo in sprejem zakona po nujnem postopku v skladu s prvim odstavkom 143. člena Poslovnika Državnega zbora, saj je sprejem zakona nujen, da se preprečijo težko popravljive posledice za delovanje države. S predlaganim zakonom bodo na področju transferjev posameznikom in gospodinjstvom sprejeti ukrepi, ki bodo še vedno zagotavljali ustrezni socialno ekonomski položaj posameznikov. Predlog zakona usklajevanja transferjev vsebinsko ne spreminja, določa pa usklajevanje transferjev enkrat letno, kar pomeni večjo preglednost, poenostavitev in pravno varnost, saj bo višina uskladitve vnaprej predvidljiva. Z enotno uskladitvijo z rastjo cen življenjskih potrebščin se zasleduje primarni namen transferjev, ki je kritje višjih življenjskih stroškov. Hkrati to pomeni razbremenitev centrov za socialno delo, zavoda za pokojninsko in invalidsko zavarovanje in upravnih enot. Prvostopnim organom bo tako ostalo več časa za neposredno delo s strankami.….\*\* |
| VI. PRILOGE |
| / |
|  |